Nagtutubod an dakul na Buhinon na sa katahawan kan mga taon 1584-1594 nagdutâ an mahal na mga paa kan Banal asin Martir na si San Pedro Bautista sa kadagaan kan Buhi. Binibisto syang fundador kan magkapirang banwaan asin parokya sa Arkidyosesis nin Caceres kaiba na igdi an Buhi. Susog sa mga istorya an saro sa mga mason kan saindang simbahan na si Pedro Tabao binunyagan mismo ni San Pedro Bautista asin tinao an pangaran na Pedro sa paggirumdom asin pagtaong-onra saiya.